LIJIGANYO 13
Ana Ngani Syambone Sikuti Wuli Pakwamba ya Dini?
1. Ana dini syosope sili syambone?
Apali ŵandu ŵambone mtima mu dini syosope. Ngani jambone jili jakuti Mlungu akusawonaga ŵandu ŵeleŵa, soni akusiŵasamalilaga. Nambo yakutesya canasa yili yakuti, yindu yakusakala yiŵele mkutendekwa mu lina lya dini. (2 Akolinto 4:3, 4; 11:13-15) Mwakamulana ni malipoti gane, dini sine sikusatendaga nawo ya uciswamba, kuwulaga mtundu wa ŵandu, ngondo, soni kwatendela ŵanace yangaŵajilwa. Yeleyi yiŵele mkwatumbilikasya ŵandu ŵambone mtima ŵakusakulupilila Mlungu.
Nambo dini jisyesyene jikusamlumbaga Mlungu. Dini jakusakala jikusamtumbilikasya, jikusajiganya yijiganyo yangatyocela m’Baibulo, mpela yijiganyo ya unami pakwamba ya Mlungu, soni ŵandu ŵawe. Nambo Yehofa akusaka kuti ŵandu amanyilile yisyesyene yakwamba jwalakwe.
2. Ana ngani syambone sikuti wuli pakwamba ya dini?
Yili yakusangalasya kuti dini syasikusasala kuti sikusamnonyela Mlungu nambo kusyesyene sili mkunonyela cilambo ca Satana ngaŵa mkumlambusya Mlungu. (Yakobo 4:4) Maloŵe ga Mlungu gakusakolanga dini syosope syawunami kuŵa “Babelo Jwamkulungwa.” Babelo waliji msinda wakala kwajatandile dini jawunami pacagambile kumala Cikumba mu ndaŵi ja Nowa. Pacangakaŵa, Mlungu mwacisisimucisya cacimasya dini jajikusalambusya ni kwalagasya ŵandu.
Panasoni ngani syambone sine. Yehofa ngaŵa mkwaliŵalila ŵandu ŵambone mtima ŵali mu dini syawunami syakulekanganalekangana pacilambo cosope. Jwalakwe akwasonganganya pampepe ŵandu mwakwajiganya usyesyene.
3. Ana ŵandu ŵambone mtima akusosekwa kutenda cici?
Yehofa akusasamala ya ŵandu ŵakusanonyela yindu yakuŵajilwa. Jwalakwe akwalimbikasya ŵandu kuti atyoce mu dini syawunami. Ŵandu ŵakusamnonyela Mlungu akusacilila kongolela umi wawo kuti amsangalasye.
Yaka 100 yandanda, ŵandu ŵambone mtima paŵapikene ngani syambone kwa ŵandumetume, ŵasangalele. Jemanjaji ŵalijiganyisye kutyocela kwa Yehofa katame kasambano ka umi wakusangalasya, wakola lisosa, soni cembeceyo. Jemanjaji ali cisyasyo cambone kwa m’weji ligongo paŵapikene ngani syambone ŵam’weni Yehofa kuŵa jwakusosekwa mnope pa umi wawo.
Yehofa akwaŵilanjila mu liŵasa lya ŵakulambila ŵakwe ŵandu ŵalesile dini syawunami. Naga akupikanila kuŵilanga kwa cinonyelo kwa Yehofa, cacipata acimjawo ŵa muliŵasa lya cinonyelo lya ŵakulambila Yehofa, soni umi wangamala.
4. Ana Mlungu caciyikasya catuli kusengwa kwa ŵandu ŵa m’cilambo cilicose?
Ngani jambone jili jakuti dini jawunami cajijelusye. Ŵandu cacipumula ku ulamusi wangalwe pacilambo cosope. Ngasijipagwasoni dini jawunami jakwalambusya ni kwagaŵanya ŵandu. Ŵandu wosope cacikamulana pakulambila Mlungu jumpepe jusyesyene.
ALIJIGANYE YEJINJI
Ana Baibulo Jikusajiganya Cici Kusyesyene?
Kulambila Kwakusakujiticisya Mlungu
Citulole yindu msano ni cimo yayikusamanyikasya kulambila kusyesyene kwakuli kulambila kwakusakujiticisya Mlungu.
Ana Baibulo Jikusajiganya Cici Kusyesyene?
Aŵe Ŵakutamilicika Pakulambila Kusyesyene
Ana mpaka asimane ni yakusawusya yatuli yatukuŵeceta ya cikulupi cetu kwa ŵane? Ana mpaka aŵecete catuli ya cikulupi cawo mwangatendekasya soni?
tsn_Latn tum_Latn smo_Latn tum_Latn tum_Latn tum_Latn tum_Latn tum_Latn nya_Latn tum_Latn tum_Latn tum_Latn tum_Latn tum_Latn cjk_Latn nya_Latn nya_Latn bem_Latn nya_Latn tum_Latn tum_Latn